***ΒΑΣΙΚΕΣ ΟΔΗΓΙΕΣ ΣΤΟ ΜΑΘΗΜΑ ΤΗΣ ΝΕΟΕΛΛΗΝΙΚΗΣ ΓΛΩΣΣΑΣ***

***ΤΥΠΟΛΟΓΙΑ ΘΕΜΑΤΩΝ***

*ΘΕΜΑ Α1*

*-Περίληψη παραγράφου ή παραγράφων*

*-περίληψη όλου του κειμένου*

*-περίληψη κατόπιν απάντησης σε ερώτημα*

*ΘΕΜΑ Β1*

*-Σωστό ή Λάθος, χωρίς παραπομπές*

*-Σωστό ή Λάθος, με παραπομπές*

*-Ανάπτυξη μιας θέσης σε παράγραφο*

*ΘΕΜΑ Β2, Β3*

*-Νοηματική σύνδεση μεταξύ παραγράφων*

*-καταγραφή δύο τίτλων(κυριολεξία, μεταφορά)*

*-ερμηνεία χρήσης στατιστικών στοιχείων και μαρτυριών*

*-επικοινωνιακή λειτουργία ερωτήματος*

*-αναφορά σημείων στίξης και λειτουργία*

*-αναφορά σχημάτων λόγου και λειτουργία*

*-τρόποι πειθούς και δικαιολόγηση, μέσα πειθούς*

*-δομή παραγράφου και τρόπος ανάπτυξης*

*-πλαγιότιτλοι*

*-συλλογιστική πορεία σκέψης*

*-συνοχή/ συνεκτικότητα*

*-σκοπός, πρόθεση του συντάκτη και πως υλοποιείται*

*-αντίθετα, συνώνυμα*

*-χαρακτηριστικά κειμενικού είδους (π.χ. δοκίμιο, άρθρο, συνέντευξη, μαρτυρία, ομιλία, επιστολή…)*

*-λειτουργία γλώσσας (αναφορική/ποιητική)*

*-εντοπισμός παραδειγμάτων μεταφορικής χρήσης γλώσσας*

*-αντικατάσταση διαρθρωτικών λέξεων με άλλες που να διατηρούν τη συνοχή*

*-αναφορά γλωσσικών επιλογών με τις οποίες επιτυγχάνεται η ευαισθητοποίηση*

*-Εξήγηση μιας άποψης σύμφωνα με το κείμενο*

*-αντικατάσταση φράσης με σημασιολογικά ισοδύναμη*

*-αναγνώριση της λειτουργίας της γλώσσας σε συγκεκριμένες φράσεις και απόδοση της σημασίας*

*-πολλαπλής επιλογής με φράσεις που συμπληρώνουν το νόημα --ανολοκλήρωτης φράσης*

*-εντοπισμός ειδικού λεξιλογίου*

*-αξιολόγηση συλλογισμού (αλήθεια, εγκυρότητα, ορθότητα)*

*-απόδοση επίσημων φράσεων, λέξεων σε ανεπίσημο, οικείο ύφος*

*-σχηματισμός προτάσεων/ περιόδων με συγκεκριμένες λέξεις*

*-αιτιολόγηση σημείων στίξης*

*-εξακρίβωση νοηματικής σύνδεσης που εκφράζουν οι διαρθρωτικές*

*-δίδονται ως δεδομένα υφολογικά στοιχεία του κειμενικού είδους και ζητείται εντοπισμός*

*-ενεργητική , παθητική σύνταξη και μετατροπή στην αντίθετη*

*-σχηματισμός σύνθετων λέξεων με συγκεκριμένα συνθετικά*

*-εντοπισμός εκφράσεων μεταφορικού και εικονοπλαστικού λόγου και ποια συναισθήματα προκαλούν*

*-αναφορική και ποιητική λειτουργία της γλώσσας*

*-χωρισμός λέξεων στα συνθετικά τους*

*-αιτιολόγηση ρηματικού προσώπου*

*-ερμηνεία εκφρασικών μέσων και σχημάτων λόγου (ασύνδετο, ρητορικό ερώτημα…)*

*-αιτιολόγηση σύνταξης, είδους λόγου (μακροπερίοδος, μικροπερίοδος, ευθύς και πλάγιος λόγος*

*-η επιλογή της ονοματοποίησης*

*-επιλογή εγκλίσεων και τροπικότητες (επιστημική, δεοντική)*

*-επιλογή χρόνων και ρηματικών τρόπων*

*-χαρακτηρισμός ύφους και αιτιολόγηση*

*-προσδιορισμός πομπού και δέκτη, στοιχεία επικοινωνιακής περίστασης, συνομιλιακοί ρόλοι*

*-πολυτροπικό κείμενο και η λειτουργία του*

*-αναφορικές προτάσεις, λειτουργία και χαρακτηρισμός*

*-προσδιορισμός των δομικών μερών ενός κειμένου*

*-διαφορετική παραγραφοποίηση κειμένου*

*-οργάνωση παραγράφου, κειμένου-ανάλογα με τον στόχο*

*-ανασκευή επιχειρήματος*

*-χαρακτηριστικά επιστημονικού, πολιτικού, διαφημιστικού λόγου*

*-επιλογή λεξιλογίου και δικαιολόγηση (π.χ. λαϊκές λέξεις)*

*-αφήγηση, περιγραφή και η λειτουργία τους*

***ΧΡΗΣΙΜΕΣ ΟΔΗΓΙΕΣ ΣΤΗ ΣΥΝΤΑΞΗ ΕΝΙΑΙΟΥ ΚΕΙΜΕΝΟΥ***

*ΤΙ ΑΠΟΦΕΥΓΩ ΣΤΗΝ ΠΕΡΙΛΗΨΗ/ΠΥΚΝΩΣΗ (ΘΕΜΑ Α)*

*-την απότομη έναρξη (ακόμα κι αν δεν χρησιμοποιήσω θεματική πρόταση, ξεκινώ με σύντομη εισαγωγική φράση π.χ. κατά τον αρθρογράφο)*

*-την πολλή συχνή χρήση ρημάτων που αφορούν την πρόθεση του συγγραφέα (υποστηρίζει, τονίζει, συμπεραίνει…)*

*-την αναφορά στην δομή του κειμένου(αρχικά, έπειτα, στη συνέχεια…)*

*-την αναφορά πολύ συγκεκριμένων παραδειγμάτων( προτιμότερη η κατηγοριοποίηση π.χ. από τον πολιτικό χώρο, από την επαγγελματική ζωή)*

*-την αξιολόγηση των απόψεων του συγγραφέα (δεν αποδοκιμάζουμε ή επιδοκιμάζουμε, δεν αναλύουμε)*

*-την δυσανάλογη έκταση περιόδων που αφιερώνονται σε κάθε βασική πληροφορία του κειμένου*

*-την αποσπασματικότητα στην παρουσίαση των ιδεών( με φειδώ όμως οι διαρθρωτικές λέξεις)*

*-τη χρήση άλλων ρηματικών προσώπων εκτός του τρίτου*

*-τη χρήση κατακλείδας που οδηγεί σε γενικό συμπέρασμα και αξιολόγηση*

*-τη διπλή αναφορά σε ιδέες που επαναλαμβάνονται μέσα στο κείμενο*

*-τη συγγραφή περίληψης χωρίς να έχω καταγράψει πριν τις βασικές ιδέες*

*-την αυτούσια μεταφορά φράσεων του κειμένου αναφοράς*

*-την χρήση σημείων στίξης (θαυμαστικά, αποσιωπητικά…) διότι λειτουργούν ως σχόλιο*

*-την αναφορά του τίτλου του κειμένου*

*-τη μεγάλη υπέρβαση του ορίου των λέξεων*

*-την ποιητική λειτουργία της γλώσσας (επιλέγω την αναφορική)*

*-την παραβίαση της σειράς της παρουσίασης πληροφοριών του αρχικού κειμένου*

*-την παρουσίαση των ιδεών σε 2 παραγράφους*

*ΤΙ ΑΠΟΦΕΥΓΩ ΣΤΟ ΕΡΜΗΝΕΥΤΙΚΟ ΣΧΟΛΙΟ, ΛΟΓΟΤΕΧΝΙΑ*

*-την ταύτιση του θέματος του κειμένου με την υπόθεσή του (****το θέμα είναι μια γενικότερη ιδέα που αποτελεί την αφορμή για την συγγραφή του κειμένου)***

*-το ερμηνευτικό δεν ταυτίζεται με την περίληψη (αυξημένος ο κίνδυνος στα πεζά)*

*-τις γενικόλογες παρατηρήσεις πάνω στο θέμα (χωρίς να επιβεβαιώνονται από τα χωρία του κειμένου)*

*-την απλή απαρίθμηση κειμενικών δεικτών*

*-την απότομη έναρξη με παρουσίαση κειμενικών δεικτών*

*-την πρόχειρη και πολύ συνοπτική παρουσίαση της προσωπικής ανταπόκρισης (χρειάζονται επιχειρήματα)*

*-την μεγάλη υπέρβαση του ορίου των λέξεων*

*-την εστίαση σε ένα μόνο μέρος του κειμένου*

*ΔΟΜΗ ΕΡΜΗΝΕΥΤΙΚΟΥ ΣΧΟΛΙΟΥ*

*Θέμα κειμένου-τρόπος ανάδειξής του στο κείμενο-ερμηνεία με τη χρήση κειμενικών δεικτών-προσωπική ανταπόκριση, άποψη*

*Προσοχή! Ακόμα κι αν δεν ζητείται κάποιο από τα παραπάνω, τα αξιοποιούμε*

*ΤΙ ΑΠΟΦΕΥΓΩ ΣΤΗΝ ΠΑΡΑΓΩΓΗ ΓΡΑΠΤΟΥ ΛΟΓΟΥ*

*-την απόδειξη εκ του αντιθέτου*

*-την παρουσίαση απλοϊκών παραδειγμάτων*

*-την εκτεταμένη ιστορική αναδρομή*

*-την απλή αναφορά των αιτιών, χωρίς αυτά να συνδέονται με το προς απόδειξη φαινόμενο*

*-την ανάπτυξη 2ης εισαγωγικής παραγράφου μετά τον πρόλογο*

*-την αναφορά γενικόλογων προτάσεων αντιμετώπισης ενός ζητήματος*

*-τη χρήση πολύ μεγάλων περιόδων λόγου*

*-τη χρήση φράσεων χωρίς ρήμα ή δευτερευουσών προτάσεων χωρίς κύρια (π.χ. όταν ξεκινάμε με «να»)*

*-την κατάχρηση του ρήματος ‘πρέπει’ στην παρουσίαση προτάσεων (επιλογή φράσεων που δηλώνουν μετριοπάθεια και διαλλακτικότητα)*

*-τη χρήση δεοντολογικού λόγου*

*-την εστίαση σε ένα μόνο επιχείρημα (τρία επιχειρήματα καλύτερα)*

*-την άτακτη παρουσίαση ιδεών (οι άξονες του τύπου: ατομικά/συλλογικά είναι βοηθητικοί)*

*-την παρουσίαση γενικόλογων απόψεων*

*-την αξιοποίηση τυποποιημένων προλόγων και επιλόγων*

*-την μεγάλη έκταση προλόγου και επιλόγου (6-8 σειρές)*

*-την παρουσίαση επιχειρημάτων στον πρόλογο ή τον επίλογο*

*-την απότομη μετάβαση από το ένα τμήμα του κειμένου στο άλλο*

*-τη χρήση πολλών ρητορικών ερωτημάτων στην ανάπτυξη της επιχειρηματολογίας μου*

*-την αυτούσια μεταφορά ιδεών των κειμένων αναφοράς*

*-την ανισότιμη ανάπτυξη της απάντησής μας στα συνήθως 2 ερωτήματα του θέματος*

*-την υιοθέτηση ενός έντονα προφορικού ύφους στην έκφρασή μας*

*-τη χρήση προσφώνησης και αποφώνησης ως μοναδικών υφολογικών στοιχείων στους κειμενικούς τύπους της ομιλίας και της επιστολής (χρειάζεται α, β πρόσωπο, αποστροφή στους αποδέκτες…)*

*-τις επαναλήψεις φράσεων και ιδεών*

*-τη σύγχυση στην παρουσίαση φαινομένων- αιτιών μιας έννοιας (στα φαινόμενα αξιοποιείται η περιγραφή, περιπτώσεις που επιβεβαιώνουν την ύπαρξη του φαινομένου)*

*-τη μεγάλη υπέρβαση του ορίου των λέξεων*

*-την εκτεταμένη και άτακτη χρήση παραπομπών/σημειώσεων (η παραπομπή να είναι σε εμφανές σημείο, αριθμημένη…)*

*-τις παρενθέσεις (προτιμότερο η πρόσθετη πληροφορία να είναι μεταξύ κομμάτων)*

*-την κατάχρηση της επίκλησης στο συναίσθημα ή στην αυθεντία (αξιοποίηση καλύτερα της λογικής με επιχειρήματα)*

*-την απολυτότητα ή την υπερβολή στην διατύπωση των απόψεών μας*

*-την υπερβολική χρήση της τροπικής μετοχής γιατί δημιουργεί ασάφειες*